Document ID: 32004R0230

Komisijas Regula (EK) Nr. 230/2004
(2004. gada 10. februāris),
ar ko groza Regulu (EK) Nr. 1972/2003 par pārejas posma pasākumiem, kas jānosaka attiecībā uz lauksaimniecības produktu tirdzniecību Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanās dēļ
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu, un jo īpaši tā 2. panta 3. punktu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 41. panta pirmo daļu,
tā kā:
(1) Komisijas Regulas (EK) Nr. 1972/2003 [1] 4. panta 4. punktā ir izvirzīts noteikums, ka jaunās dalībvalstis nekavējoties veic 2004. gada 1. maijā pieejamo krājumu uzskaiti, lai nodrošinātu, ka maksājumu, kas iekasējams no lieko krājumu īpašniekiem, piemēro pareizi. Lai atvieglotu ievērojama daudzuma lauksaimniecības un I pielikumā neminētu produktu uzskaitījumu un lai efektīvi pārvaldītu iespējamo risku, lieko krājumu īpašnieku apzināšanai jaunās dalībvalstis var izmantot riska analīzes sistēmu.
(2) Jānovērš tas, ka par precēm, par kurām ir saņemta eksporta kompensācija, būtu tiesības pretendēt uz intervences pasākumiem vai atbalstu, kā paredzēts Padomes 1999. gada 17. maija Regulas (EK) Nr. 1255/1999 par piena un piena produktu tirgus kopīgo organizāciju [2] I sadaļas II un III nodaļā.
(3) Tādēļ jāgroza Regula (EK) Nr. 1972/2003.
(4) Šajā regulā paredzētie pasākumi ir saskaņā ar visu attiecīgo pārvaldības komiteju atzinumu,
IR PIEŅĒMUSI ŠO REGULU.
1. pants
Regulu (EK) Nr. 1972/2003 groza šādi.
1. Regulas 4. pantu groza šādi:
a) 4. punktu aizstāj ar šo:
"4. Lai nodrošinātu, ka 1. punktā minēto maksājumu piemēro pareizi, jaunās dalībvalstis nekavējoties veic 2004. gada 1. maijā pieejamo krājumu uzskaiti. Šim nolūkam jaunās dalībvalstis var izmantot sistēmu lieko krājumu īpašnieku apzināšanai, kuras pamatā ir riska analīze, kur pienācīgi ievēro jo īpaši šādus kritērijus:
- īpašnieka uzņēmējdarbības veidu,
- glabātavu uzglabāšanas jaudu,
- darbības līmeni.
Jaunās dalībvalstis vēlākais līdz 2004. gada 31. oktobrim paziņo Komisijai liekajos krājumos esošo produktu daudzumus, izņemot tos daudzumus valsts rezervēs, kas minēti 5. pantā.";
b) kodu "200940" 5. punkta otrajā, trešajā, sestajā, devītajā un desmitajā ievilkumā aizstāj ar kodiem "200941 un 2009 49";
2. regulas 8. panta nosaukumu "Pierādījums par kompensāciju/ražošanas kompensācijas nemaksāšanu" aizstāj ar vārdiem "Pierādījums par kompensāciju nemaksāšanu";
3. regulas 9. panta otro teikumu aizstāj ar šādu teikumu: "Ne par vienu produktu, par kuru ir saņemta eksporta kompensācija, nav tiesību pretendēt ne uz ražošanas kompensāciju, ja to izmanto Komisijas Regulas (EK) Nr. 1722/93 I pielikumā vai Regulas (EK) Nr. 1265/2001 I pielikumā minēto produktu ražošanai, ne arī uz kādu intervences pasākumu vai atbalstu, kā paredzēts Regulas (EK) Nr. 1255/1999 I sadaļas II un III nodaļā."
2. pants
Šī regula stājas spēkā saskaņā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu un minētā līguma spēkā stāšanās dienā.
To piemēro līdz 2007. gada 30. aprīlim.
Šī regula uzliek saistības kopumā un ir tieši piemērojama visās dalībvalstīs.
Briselē, 2004 gada 10. februārī

Labels: 3
18
15
6